Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1996. évi CXII. törvény meghatározza az Állami Pénz- és
Paragraph Index: 290

1996. évi CXII. törvény meghatározza az Állami Pénz- és Tőkepiaci Felügyelet (a továbbiakban: Felügyelet) feladatait. Ezeket többek között az ún. nem helyszíni vizsgálatok, a pénzügyi intézmények (beleértve a külföldi hitelintézet fióktelepét is) által rendszeresen teljesített Felügyeleti jelentések elemzései alapján meghozott intézkedésekkel látja el. A Felügyeleti jelentés célja, hogy felhívja a figyelmet a banküzemet, a betétesek biztonságát veszélyeztető tényekre, folyamatokra, ezzel segítve a Felügyeletet a törvény által ráruházott feladatok ellátásában, valamint a jelentés adatainak feldolgozásával a törvénynek megfelelő működés numerikus paraméterei előállításán és ellenőrzésén túl — lehetőség legyen pénzügyi elemzések készítésére; — a jelentések nyújtsanak segítséget a hitelintézet menedzsmentjének is a kockázatok kezeléséhez; — a jelentőtáblák (tagolása) tükrözzék a nemzetközi gyakorlatot.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes